《杉溪驿》
宋代·刘弇

竹岩杉溪道路长，道边古驿开苍茫。分流溪水薄枉渚，挨石人家环上方。

王程星火惧将恐，霜冬草树芸其黄。去来今昔几男子，姓字喧传两女郎。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。